Cidade de Deus (Rio de Janeiro)

Cidade de Deus er et nabolag i bydelen i Jacarepaguá, i den vestlige delen (Zona Oeste) av Rio de Janeiro i Brasil. På portugisisk betyr det «Guds by». Cidade de Deus hadde 36 515 innbyggere i 2010. Det har et areal på 1,21 km².

Cidade de Deus ble grunnlagt i 1960, og var planlagt og utført av myndighetene i den tidligere delstaten Guanabara som en del av en politikk for å systematisk fjerne favelaer fra sentrum i Rio de Janeiro og bosette deres innbyggere i forstedene.

Nabolaget er mest kjent gjennom filmen ved samme navn fra 2002, Cidade de Deus. Filmen handler om livet i favelaen, men ble av sikkerhetsmessige grunner ikke spilt inn i Cidade de Deus.

Referanser

Kategori:Bydeler i Rio de Janeiro